Gaius Antonius

In republica Romana Gaius Antonius (natus circa 80 a.C.n., mortuus 42 a.C.n.) fuit legatus Caesaris in bello civili ac fautor fratris sui triumviri Marci Antonii. A Marco Bruto anno 42 a.C.n. occisus est.
 De familia 
Gens Antonia plebeia sed nobilis. Gaius Antonius filius erat Marci Antonii Cretici (illius qui imperium infinitum adversus piratas acceperat), nepos vero clarissimi oratoris Marci Antonii, consulis 99 a.C.n., quem Cicero multum admirabatur. Mater ei Iulia Antonia fuit, sobrina Gai Caesaris. Duos fratres habuit : maiorem natu triumvirum Marcum, minorem vero Lucium Antonium (consulem 41 a.C.n.) necnon sororem quae Publio Vatinio nupserat.

 De cursu honorum 
Anno 49 a.C.n. Gaius Antonius, legatus Caesaris, litus Illyricum a Pompeiana classe defendebat, cum in insula Curicta a Gaio Octavio et Scribonio Libone, legatis Pompei, circumventus et captus estDio Cassius 41.40.. Cohortes autem quibus praeerat in exercitum Pompei coactae transire.

Anno 44 a.C.n., fratre suo Marco Antonio consule, alio fratre Lucio tribuno plebis, ipse praetor eratPlut., Ant. 15., cum Iulius Caesar occisus est. Mox etiam praetor urbanus factus est, in locum Marci BrutiAppianus, Bell. civ. III,49 et 87. qui ob invidiam facti sui apud plebem ex Urbe recedere maluerat. Ita mense Iulio ludis Apollinaribus a Bruto praeparatisDio Cassius 47.20. Cicero Ad Att. XV.12.1. Plutarchus, Brutus, 21. praefuit. Exeunte anno, provincia Macedonia post praeturam sorte  ei delata est. Quamquam senatus paulo post partitionem provinciarum senatusconsulto mutare decrevit, Gaius Antonius provinciam suam reciperare pro consulePontifex quoque incerto anno factus est : nam anno 44 vel 43 a.C.n. denarium cudi fecit, in quo legitur ex una parte : C.ANTONIUS.M.F.PRO.COS et altera parte PONTIFEX ; supra instrumenta sacrificii (securis et duo simpula) expressa sunt ; de quo nummo vide Ernest Babelon, Descriprion historique et chronologique des monnaies de la République romaine, 1885 : Antonia n°148 = Crawford 484/1. conatus est, sed a Marco Bruto, qui bellum adversus Marcum Antonium parabat et eam provinciam praeoccupaverat, Apolloniae captus  custoditus est, ut obses. Ita legiones eius provinciae in Bruti potestatem venerunt cuius imperium in ea regione a senatu confirmatum est. Primo noluit Brutus in captivum animadvertereAppianus BC III,323., quamvis Cicerone hortante. Postquam vero proscriptionibus saevire coepit Marcus Antonius atque ipse Cicero iussu eius periit, Brutus amicum suum et cognatum Decimum Brutum vindicare decrevitPlutarchus, Brutus 28., Gaio Antonio necando (anno 42 a.C.n. ineunte). Paucos post menses Marcus Antonius triumvir Quintum Hortensium, proconsulem Macedoniae et filium clari oratoris homonymi, qui mandata Bruti exsecutus erat, in tumulo fratris iugulavit, tamquam victimam piaculi causa immolandamPlut., Ant. 22..

 Notae 

 Fontes 
 Appianus, libro secundo Bellorum civilium 41 necnon libro tertio 49, 87, 104, 321-323 et libro quarto 317.
Caesar, libro tertio de  Bello civili capitibus 10 et 67.
Cicero,libro primo Epistularum ad Brutum, epistulae 2-4. 
Philippica decima 6 et 9-13.
Dio Cassius libro XLVII Historiae Romanae cap. 20-24 necnon XLI,40 et XLII,11 et XLV,9.
Florus, libro secundo Epitomae rerum Romanarum, capite 13.
Lucanus libro quarto Pharsaliae versibus 402-581.
Orosius, libro sexto Historiarum adversus paganos capitulo 15 (8-9).
Plutarchus, Brutus, 25-26 et 28 et Antonius 15 et 22.
Suetonius, De Vita Caesarum, Divus Iulius capite 36.
 Titus Livius, Periochae 118 et 121.
Velleius Paterculus, libro secundo Historiae Romanae, capite 69.

 Plura legere si cupis...
Marie-Claire Ferriès, Les partisans d'Antoine  : des orphelins de César aux complices de Cléopâtre. Burdigalae : Ausonius, 2007 : 322-324.
Gaius Antonius in Paulys Real-Enzyklopädie der classischen Altertumswissenschaft

Categoria:Romani antiqui
Categoria:Gens Antonia
Categoria:Praetores
Categoria:Victimae Belli Civilis (44-30 a.C.n.)
Categoria:Mortui 42 a.C.n.
Categoria:Nati saeculo 1 a.C.n.